SoR Risk คืออะไร
Sequence of Returns Risk (SoR Risk) เป็นความเสี่ยงที่จะเกิดขึ้นเมื่อต้องถอนเงินออกจากเครื่องมือทางการเงินที่มีความผันผวน เช่น หุ้น กองทุนรวม เป็นต้น โดยหากผลตอบแทนจากการลงทุนในช่วงต้นของการถอนเงินระยะเวลา 5 - 10 ปีแรก เป็นช่วงตลาดขาลง (Bear Market) จะส่งผลให้เงินกองทุนปรับลดลงอย่างรวดเร็วและหมดก่อนเวลาอันสมควร

ตัวอย่างเช่น เริ่มต้นเกษียณด้วยเงินกองทุน 10,000,000 บาท และนำเงินก้อนนี้ไปลงทุนในกองทุนรวมที่ให้ผลตอบแทน พบว่าผลตอบแทนค่าเฉลี่ยแบบเรขาคณิตหรือการคิดผลตอบแทนแบบทบต้น (Geometric Mean) ตลอดระยะเวลา 30 ปี มีค่าเท่ากับ 7% ต่อปี และผลตอบแทนเฉลี่ยแบบเรขาคณิต ตลอดระยะเวลา 30 ปี ก็มีค่าเท่ากับ 7% ต่อปีเช่นกัน อย่างไรก็ตาม มีลำดับของผลตอบแทนในแต่ละปีสลับกัน เริ่มต้นผลตอบแทนด้วยกำไรหรือผลตอบแทนที่เป็นบวก และปิดท้ายช่วง 3 ปีสุดท้ายด้วยผลตอบแทนที่เป็นลบหรือขาดทุน แล้วสลับล่างขึ้นบน กล่าวคือ เริ่มต้นด้วยผลตอบแทนที่เป็นลบหรือขาดทุนในช่วง 3 ปีแรก และผลตอบแทนที่เป็นบวกลงไปอยู่ช่วงปลายทาง ซึ่งในโลกของการลงทุนเพื่อสะสมเงิน ลำดับของผลตอบแทน จะให้ผลลัพธ์ที่เป็นไปได้ทั้งเหมือนและต่างกัน ขึ้นอยู่กับวิธีการลงทุน กล่าวคือ หากเป็นการลงทุนแบบครั้งเดียวหรือเรียกว่า LumpSum ผลลัพธ์สุดท้ายที่ได้จากการลงทุนจะเหมือนกันไม่มีความแตกต่างกัน แต่หากเปลี่ยนวิธีลงทุนเป็นการทยอยลงทุนอย่างสม่ำเสมอ ที่เรียกว่า Dollar Cost Averaging (DCA) จะให้ผลลัพธ์ต่างกันอย่างมีนัยสำคัญ

จะเห็นได้ว่าหากลงทุนแบบ DCA ทุกปี ปีละ 100 บาท ผลลัพธ์สุดท้าย 30 ปี จะได้เงินจำนวน 15,272.78 บาท และ 7,806.93 บาท ตามลำดับ นั่นหมายความว่า ลำดับของผลตอบแทนมีผลอย่างมีนัยสำคัญต่อการลงทุนแบบ DCA โดยเงินลงทุนปีละ 100 บาทเท่ากันทุกปี จำนวน 30 ปี ให้ผลลัพธ์ต่างกันมากกว่าเท่าตัว สะท้อนได้ชัดเจนว่าหากในช่วงระยะเวลาปลายทางของการลงทุน หากพบกับเหตุการณ์ตลาดขาลงจะส่งผลให้เงินสะสมลดลงอย่างรวดเร็ว
ความรู้ทางการเงิน